Mozabiti
<s>Mozabiti, Mzabites ili Beni Mzab (arapski: بني ميزاب, Banī Mīzāb) su berberska etnička grupa, koja živi u oazi Vadi M'zab u južnom Alžiru.</s>

<s>Karakteristike</s>

<s>Mozabiti su pripadnici ibadijske islamske sekte haridžita, potomci sljedbenika rustamidskog lidera Abd ar-Raḥmān ibn Rustama, koji su bili protjerani iz Tiareta (današnji Tagdempt) i pobjegli (vjerojatno u 9. vijeku) u saharsku pustinju.</s>

<s>Prema svojoj usmjenoj predaji prvo su 911. izbjegli u Sedratu, arheološki lokalitet pored današnje Vargle, a jedan vijek kasnije su iz obrambenih razloga odabrali najsuroviji kraj koji su mogli pronaći i preselili se u Oazu M'zab i podigli svoj prvi ksar El Atteuf negdje oko 1010.</s>

<s>Forma Islama koji Mozabiti prakticiraju je vrlo stroga, egalitarna i separatistička.</s><s>Nitko tko nije Ibadit nemože biti primljen u mozabitsku džamiju.</s><s>Moralni standard im je je krut, a standardi religiozne čistoće vrlo visoki.</s><s>Zbog tog se Mozabiti ne žene izvan svoje sekte, to je razlog da su fizički vrlo slični, karakterističnih širokih lica.</s><s>Žene se vrlo strogo oblače u tradicionalne abaje i pokrivaju lica nikabom i nikad ne napuštaju dom i Oazu M'zab, za razliku od njih muškarce se može vidjeti po čitavom Alžiru, kao sitne poduzetnike koji se najčešće bave prehranom, ali se povremeno vraćaju u oazu.</s>

<s>Mozabiti su poznati po svojim rukotvorinama od mesinga, nakitu, grnčariji i tepisima i po specijalnom festivalu svakog proljeća posvećenom tepisima.</s>

<s>Njihove velike plantaže palmi, rezultat su usavršenih metoda uzgajanja, i mukotrpnog rada kojim se bave od maja do januara.</s><s>Svoje palme navodnjavaju na gotovo naučni način, prema strogim pravilima o distribuciji dragocjene vode, brane i sve melioracione radove provode zajednički i vrlo efikasno, pa je njihova oaza 
nadaleko čuvena po svojoj plodnosti.</s>

<s>Izvori</s>

<s>Vanjske veze 
 Mzab - Mozabite</s>

<s>Etničke grupe Alžira</s>

